7571 Waverly Loop, Fairburn, GA 30213 (MLS #5751690) :: North Atlanta Home Team
MLS #: 5751690
9 Ft + Ceil Main9 Ft+ Ceil UpperEntrance FoyerHardwood Floors
Club HouseHomeowners AssocParkSwimming PoolSidewalkStreet LightsTennis LightedUndergrnd Utils Maekkelae (Artist Page) - mySoundposter.blog
Maekkelae is a Finnish-German singer-songwriter, performing solo and in numerous collaborations:
Folk’s Worst Nightmare Collective
Maekkelae & Orkesteri
Maekkelae & Grae J. Wall
The Anglo German Low Stars Hartklop – Tienerharte 1 | Cecilia Steyn
Jan 9, 2016 | Boeke vir Tieners, Tienerhart-Reeks |
Sal Dewald uiteindelik die vakansie vir Megan raaksien …
Megan Bruwer kuier by haar ma op Paternoster vir die Desember skoolvakansie. Sy beplan om baie boek te lees en die Weskus son in te drink totdat Dewald op wie sy heimlik al vir jare verlief is saam met haar broer by hul huis opdaag. Megan is van plan om seker te maak dat Dewald haar uiteindelik die vakansie sal raaksien, dit is te sê as haar broer, Stefan dit sal toelaat. Boonop het haar ma ŉ nuwe liefde en sy beplan om uit te vind presies wie die geheimsinnige man is.
Elke verhaal in die Tienerharte-reeks is propvol aksie, hartstog en drama wat jou vasgevang sal hou tot die laaste bladsy!
Lees die eerste hoofstuk hier:
“Ai, Ma. Ma moes nie,” sê ek toe ek my tas in die kamer neersit. Ek glimlag. My ma het sowaar vir my nuwe beddegoed en nuwe gordyne gekoop en my saai ou meubels ’n welverdiende lagie wit verf gegee.
Ek streel oor die sagte wit duvet met pienk en pers satynskoenlappers.
Dis pragtig. Op my spieëlkas, langs ’n foto van my ma, pa, broer Stefan en myself, staan ’n potjie varsgeplukte rose.
“Dankie, dit lyk nes ’n prentjie uit ’n boek,” sê ek en gee my ma nog ’n soen op haar wang.
“Ag, my kind, ek sien jou heeltemal te min, ek moet jou mos ’n bietjie bederf,” sê Ma terwyl ek my skouers optrek en
diep inasem, dis so lekker om by die huis te wees. My ma het klaar my vensters wyd oopgegooi sodat ’n ligte seebries nou deur my kamer trek.
“Pak solank jou tas uit, dan gooi ek vir ons iets in om te drink,” sê Ma. “As jy klaar is, kom kombuis toe.”
Ma se voetstappe verdwyn in die gang af terwyl sy saggies neurie. Sy is duidelik bly een van haar kinders is al by die
huis vir die Desembervakansie.
My ma bly al die afgelope twee jaar, vandat sy en my pa geskei is, op Paternoster. Sy het vir haar ’n oulike kliphuis
met blouraam-vensters gekoop. Die plek laat my aan ’n huis in ’n sprokiesverhaal dink, al verskil is dat die huis ’n asemrowende see-uitsig het.
Sy en my pa het besluit dit sal beter wees om elkeen sy eie gang te gaan en ons kinders die alewige bakleiery te spaar. As hulle nie oor my pa se lang ure op kantoor vasgesit het nie, was dit die veranderinge aan die huis, of watter kleur motor hulle moet koop. Op die ou einde was elke besluit wat geneem moes word net ’n toutrekkery.
Om die besluit vir my ma en pa maklik te maak, het ek gekies om in Johannesburg by my pa te bly en skool daar
klaar te maak. Ek het graad elf onder die knie en volgende jaar is ek in matriek.
My broer, Stefan, is na skool Stellenbosch toe om regte te swot. Hy het so pas sy tweede jaar voltooi. Meer as een akker het al op sy kop geval, so hy is deur en deur ’n Matie.
Ma het niks gesê nie, maar Stefan sal seker môre kom.
Ek hoop Stefan bring ’n vriend saam. Ek het een spesifieke vriend in gedagte. Dewald Malan. Vandat ek kan onthou, is ek verlief op Dewald. Hy het eendag saam met Stefan by ons huis aangekom toe hulle al twee in graad agt was. Hulle het aan ’n wetenskapprojek gewerk en ek het in die geheim kort-kort vir hom geloer, of sommer uit my eie uit vir hulle koeldrank en koekies aangedra. Ek het toe al gedink hy’s die mooiste ou op twee bene.
Ek het sy naam my hele huiswerkboek vol gedoodle en solank my handtekening as Megan Malan geoefen. Agterna
het ek ander prentjies daaroor gekrap sodat niemand dit kan sien nie.
Van daardie dag af is hy en Stefan onafskeidbaar. Hulle het alles saam gedoen en nou, op Universiteit, slaan hulle
glo al die meisie se voete onder hulle uit en vry hulle dat die akkers val!
Dit sal my nie verbaas as daar al ’n geheime ondersteunersgroep op kampus gestig is vir meisies wie se harte deur
die twee gebreek is nie. Die oorvol tas kreun toe ek hom op die bed sit. Met moeite trek ek die ritssluiter versigtig oop en daar in die middel van my klere, binne-in ’n handdoek, is my waardevolste besittings toegevou soos ’n baba in ’n kombersie: My boeke. Ek beplan om die vakansie al die classics te lees soos Jane Eyre en nog ’n paar ander. Pride and Prejudice kry ’n spesiale plek op my bedkassie reg langs my kopkussing. Dis beslis eerste op my lysie.
Tablette en e-boeklesers is die rage, maar ek is oudtyds in daai opsig. Ek hou nog daarvan om ’n boek te voel en te ruik en in my hande vas te hou.
Ek trek vinnig my kort, afgesnyde denim en T-hemp aan en wals kombuis toe vir daardie beloofde glas koeldrank.
“Hallo, Sus!” Groot hande gryp my van agter net toe ek die kombuis binne-stap en draai my in die rondte. Dis Stefan.
Hy was nog altyd die beste broer waarvoor ’n mens kon vra.
“Nee man, Stefan, jy gaan my laat val!” Stefan sit my neer en krap my hare deurmekaar, nes hy altyd gedoen het
toe hy nog op skool was. Ek steier agtertoe en verloor my balans, net om deur nog ’n paar sterk hande gevang te word.
“Versigtig,” keer ’n bekende stem.
My binnegoed voel soos iets wat so pas deur ’n wasmasjien se spinsiklus verrinneweer is. Dewald! Ek vat verleë aan
my hare wat Stefan nou net omgekrap het en probeer dit plat stryk met my vingers. Ek kan voel hoe ’n blos oor my wange kruip.
“Dankie, goeie save,” sê ek toe ek omdraai en verdrink in die twee mooiste blou poele, oë wat ek ken vandat ek 12 jaar
oud is. Maak jou mond toe Megan en onthou om asem te haal, sê ek vir myself.
“Hei,” sê Dewald.
“Hei jouself, dis ’n lekker . . .” en voor ek hom kan vertel
wat ’n lekker verrassing dit is, gryp Dewald my vas asof hy my jare laas gesien het. Eintlik het hy my maande laas
gesien. Ses maande om presies te wees. Ek kla natuurlik nie oor die spontane omhelsing nie.
Nee, ek gebruik die geleentheid om sy sterk lyf goed te bevoel en sy lekker reuk in te asem. Aangesien hy my nou so
vasdruk, hoekom nie? Ek voel soos ’n blinde wat ’n padkaart probeer lees en vat beslis skelm notas.
Stefan gluur my aan. Hy lig sy wenkbroue vir my asof dit ék is wat iets onbehoorliks aangevang het, maar voor hy iets
kan sê, los Dewald my heeltemal te vinnig.
Ek neem aan daai wenkbroue is ’n geheime kode vir arme Dewald.
Teleurgesteld staan ek so ’n paar treë weg. Hy maak ongemaklik keel skoon en gaan staan aan die ander kant van die
kombuistafel. Asof hy kilometers tussen ons wil sit.
“Sjoe, lyk my Dewald het jou gemis, Megan,” sê Stefan geamuseerd.
“Relax,” paai Dewald en haal sy skouers traak-my-nie agtig op. “So wat daarvan as ek het?” daag Dewald vir Stefan
uit. “Ek het Megan net lanklaas gesien, oukei?” voeg hy by.
My hart sink in my skoene. Iets in my wens Dewald wil een oggend opstaan en besef ek is die meisie van sy drome.
Dat hy nooit weer na een van daardie Stellenbosch-floskoppies sal kyk nie.
“Hande tuis, pal,” brom Stefan. “Megan is nog veels te jonk om na ouens te kyk,” voeg hy by en gee Dewald ’n vuil
kyk. “Jy’s anyway vir haar soos ’n broer, ou,” sê Stefan en vryf sowaar weer my hare deurmekaar.
Ek wonder of dit regtig is hoe Dewald oor my voel. Asof ek sy kleinsus is. Dit verduidelik ten minste die drukkie wat
ek nou net gekry het.
In Stefan se oë sal ek seker altyd ’n laerskooldogtertjie met ’n haasbek bly. Hy sal dit nooit aanvaar dat ek ook grootword en dalk in ouens kan belangstel nie. Vir hom is ek nog ’n eiland wat ongerep lê en wag om ontdek te word en dit is beslis wat ek die vakansie sal wees, miskien is dit tyd dat Megan Bruwer A.K.A Eiland Megan ontdek moet word.
Ek glimlag geheimsinnig en die woorde wat my pa vir my gesê het voor ek uit Johannesburg weg is, kom weer by my op.
“Leef ’n bietjie, Megan, jy is heeltemal te stil en rustig vir jou ouderdom. Doen die vakansie iets lekkers, iets onbeplans. Gaan op ’n avontuur, raak verlief. Wees veilig, maar belowe my net jy sal jou Desembervakansie geniet!”
Min het my pa geweet ek het al lankal my hart verloor.
Hartklop is landwyd beskikbaar by alle goeie boekwinkels, of koop dit hier.
Of as jy eboeke verkies koop dit hier.
Die boek is ingedeel in hoofstukke waar Megan en Dewald om die beurt aan die woord is. Só vind ons uit dat Megan al lank in Dewald se drome is. Eers was sy net sy beste pêl se kleinsus, maar jaar na jaar het sy net mooier geword vir hom.
Deur Martie Swart (Hoezit)
Tags: AfrikaansboekeCecilia SteynHuman & RousseaujeugromanjeugverhaalleesliefdeNB-Uitgewerstienertienerhartetieners
Olivia en Markus besef na al die jare hulle is[...]
© 2018 · Cecilia Steyn. Design by HIGHENDWEB